ישיבת מליאה, כנסת 21, פרוטוקול מספר 27, 2019-09-09 00:00

יולי יואל אדלשטיין: חברי הכנסת, היום 9 בספטמבר 2019, ט' באלול התשע"ט.

יולי יואל אדלשטיין: אני מתכבד לפתוח את ישיבת הכנסת.

יולי יואל אדלשטיין: הודעה למזכירת הכנסת.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחה היום על שולחן הכנסת – לקריאה ראשונה, מטעם הממשלה: הצעת חוק הבחירות לכנסת (תיקון מס' 73) (תיעוד חזותי או קולי בקלפיות), התשע"ט–2019, שמספרה מ/1290.

ירדנה מלר-הורוביץ: כמו כן הונחו על שולחן הכנסת אמנה בין ממשלת מדינת ישראל לבין ממשלת הרפובליקה של סרביה בדבר מניעת מיסי כפל ומניעת התחמקות ממיסים בזיקה למיסים על הכנסה; אמנה בין ממשלת מדינת ישראל לבין ממשלת אוסטרליה בדבר מניעת מיסי כפל ביחס למיסים על הכנסה ומניעת התחמקות והשתמטות ממס.

ירדנה מלר-הורוביץ: תודה.

יולי יואל אדלשטיין: תודה למזכירת הכנסת.

יולי יואל אדלשטיין: חברי הכנסת, תם סדר-היום.

יולי יואל אדלשטיין: אין סעיפים נוספים על סדר-היום.

יולי יואל אדלשטיין: ישיבה זו נעולה.